Ise ka ei usu, aga väljas on 26 kraadi sooja.. Õhtuks lubas äikest, pole ka ime, sest õhk on lämbe ja õues on raske liikuda. Käisin täna spordikeskuses ka, aga mitte midagi teha  ei jaksanud. Veider tunne, aga ma olen päris kindel et see on ilma tõttu - energiat pole ja uimane olla. Nüüd olen tagasi konditsioneeriga toas ja joon vett, palju parem olla.    Läksin eile õhtul vara magama, nii hea uni oli.. ja siis kell 1.30 hakkas tuletõrje alarm tööle. Täiesti hullumeelne kriiskav hääl on see. Aga kui aus olla, siis olgu kasvõi see kõrvulukustav helin, aga vähemalt inimesed ärkavad üles selle peale. Mina näiteks ühe korra magasin vana alarmi maha, kuna see lihtsalt ei  äratanud mind üles. Ja eile siis tormas terve ühikatäis rahvast õue tänavale tuletõrjet ootama. Päris naljakas oli kõiki neid uniseid nägusid väljas külmetamas näha. Muideks, kui keegi leitakse alarmi ajal toast, tehakse trahvi. Õiget tulekahjut muidugi polnud, arvatavasti keegi lihtsalt suitsetas toas või kõrvetas toitu põhja (kell pool 2 öösel.. imelik).    Homme jätkan kindlasti Kanada jutuga, kuna teine päev oli palju ägedam ja ilusam, soojem ja päikselisem. Ka fotod on paremad!